יפים קרימרמן

יפים קרימרמן (ברוסית: Ефим Кримерман; 1923, בלץ – 2015, אאכן) היה משורר ועיתונאי סובייטי-גרמני  ממוצא יהודי.

ביוגרפיה
יפים קרימרמן נולד בבלץ, אז חלק מממלכת רומניה. הוא למד בגאלאץ ובבוקרשט, וחזר לקישינב זמן קצר לפני סיפוחה לברית המועצות. במהלך מלחמת העולם השנייה הוא גויס לצבא האדום ושוחרר בשנת 1945 בדרגת קצונה. 

הוא החל ללמוד באוניברסיטת קישינב בשנת 1946, וקיבל תואר בשפה וספרות.

בהיותו במולדובה הסובייטית כתב מילים לפזמונים רבים. במשך שנים הוא כתב מילים ליצירות של מיכאי דולגן, אולג מילשטיין, ארקדי לוקסמבורג ומלחינים נוספים. בשנת 1968 פזמון שלו זכה במקום הראשון בפסטיבל בסוצ'י. רוב היצירות נכתבו תחת שם העט "יפים צ'ונטו".

בשנת 1980 עלו יפים קרימרמן ומשפחתו לישראל, אך תוך זמן קצר עברו לגרמניה. בגרמניה הוא עבד במחלקה הרומנית של רדיו אירופה החופשית תחת שם העט "גריגורה סינגורל". בשנת 1994 הוא יצא לגמלאות.

יפים קרימרמן נפטר בשנת 2015 באאכן.

קישורים חיצוניים 

 קורות חיים 

משוררים סובייטים
משוררים יהודים
עיתונאים גרמנים
גרמנים שנולדו ב-1923
רוסים שנולדו ב-1923
גרמנים שנפטרו ב-2015